ગત શુક્રવારે જીએસટી કાઉન્સિલ દ્વારા ખાખરા, પૉલિયેસ્ટર, નાયલોનના દોરા જેવી વસ્તુઓ સસ્તી થઇ હોવાની જાહેરાત કરવામાં આવી હતી. આ જાહેરાતથી મધ્યમ અને નાના વેપારીઓને ફાયદો થશે એમ માનવામાં આવી રહ્યું છે. કાઉન્સિલ દ્વારા આ બેઠકમાં લગભગ 27 ઉત્પાદનો અને સેવાઓ પર જીએસટી ઘટાડવામાં આવ્યો છે. આ તમામ વસ્તુઓ પર જીએસટીનો દર ઘટાડીને 5 ટકા કરવામાં આવ્યો છે. જો કે, વિપક્ષ દ્વારા સરકારના આ નિર્ણયને ગુજરાતની વિધાનસભા ચૂંટણી સાથે જોડવામાં આવી રહ્યો છે. જીએસટી કાઉન્સિલની આ ઘોષણા બાદ લોકો સોશિયલ મીડિયા પર જીએસટીને ગુજરાત સર્વિસ ટેક્સ કહી રહ્યાં છે.